**LIMBAŽU NOVADA DOME**

Reģ. Nr. 90009114631; Rīgas iela 16, Limbaži, Limbažu novads LV-4001;

E-pasts pasts@limbazunovads.lv; tālrunis 64023003

**IEKŠĒJIE NOTEIKUMI**

2025. gada 17. aprīlī Nr. 2

**APSTIPRINĀTI**

ar Limbažu novada domes

17.04.2025. sēdes lēmumu Nr.227

(protokols Nr.5. 18.)

**Interešu izglītības programmu īstenošanas principi,**

**kārtība un kritēriji valsts mērķdotācijas un pašvaldības dotācijas finansējuma sadalei**

**Limbažu novada pašvaldībā**

*Izdoti saskaņā ar*

 *Pašvaldību likuma 50. panta pirmo daļu,*

*Ministru kabineta 2001. gada 28. augusta noteikumiem Nr. 382*

*“Interešu izglītības programmu un valsts nozīmes*

 *interešu izglītības iestāžu finansēšanas kārtība*

1. **Vispārīgie jautājumi**
2. Interešu izglītības programmu īstenošanas principi, kārtība un kritēriji valsts mērķdotācijas un pašvaldības dotācijas finansējuma sadalei Limbažu novada pašvaldībā (turpmāk – Kārtība) nosaka interešu izglītības programmu (turpmāk – Programmu) izvērtēšanas un īstenošanas principus un kritērijus valsts mērķdotācijas un pašvaldības finansējuma sadalei Limbažu novada pašvaldībā (turpmāk - Pašvaldība).
3. Limbažu novada pašvaldības Interešu izglītības programmām paredzētā valsts un pašvaldības finansējuma sadales komisija (turpmāk – Komisija), pamatojoties uz Valsts izglītības informācijas sistēmas (turpmāk – VIIS) datu bāzē reģistrēto izglītojamo skaitu pašvaldības pirmskolas, vispārējās pamata un vispārējās vidējās izglītības iestādēs uz kārtējā gada 1.septembri un piešķirto valsts mērķdotāciju pašvaldībai interešu izglītības programmu īstenošanai, kā arī Ministru kabineta noteikumos (turpmāk – MK) izvirzītajām prioritārajām jomām sagatavo lēmuma projektu par valsts mērķdotācijas un pašvaldības dotācijas sadali interešu izglītībai un iesniedz to apstiprināšanai pašvaldības domei (turpmāk – Dome).
4. Uz mērķdotācijas līdzekļiem var pretendēt ikviena Limbažu novada pašvaldības izglītības iestāde, tai skaitā juridiskās un fiziskās personas (turpmāk – Pretendenti), kuri pašvaldībā ir saņēmuši licenci interešu izglītības programmas īstenošanai.
5. Programmas tiek īstenotas šādās sekojošās jomās pēc VIIS klasifikatora:
	1. kultūrizglītības interešu izglītības programmas;
	2. STEM interešu izglītības programmas (zinātne, tehnoloģijas, inženierzinātne, matemātika);
	3. sporta un fizisko aktivitāšu interešu izglītības programmas;
	4. sociālās un pilsoniskās jomas interešu izglītības programmas;
	5. mazākumtautību valodas un kultūrvēstures interešu izglītības programmas.
6. Interešu izglītības programmu pārraudzību un īstenošanu koordinē Limbažu novada Izglītības pārvalde (turpmāk - Pārvalde) sadarbībā ar Limbažu Bērnu un jauniešu centru (turpmāk – BJC).
7. Interešu izglītības metodiskā darba organizēšanai un pārraudzībai no valsts mērķdotācijas tiek paredzēta viena likme izglītības metodiķim (turpmāk – Metodiķis).
8. **Limbažu BJC kompetence**
9. Veic interešu izglītības metodisko darbu Limbažu novadā.
10. Sniedz metodisko atbalstu Programmu izstrādē un izvērtēšanā.
11. Pārrauga apstiprināto Programmu īstenošanu novadā.
12. Koordinē bērnu un jauniešu kolektīvu darbu, novada mēroga pasākumu organizēšanu, sadarbību ar profesionālās ievirzes izglītības iestādēm mākslā un mūzikā, kā arī Limbažu novada Kultūras pārvaldi, novada kultūras iestādēm.
13. Sadarbībā ar Valsts izglītības attīstības aģentūru un, pamatojoties uz tās apstiprināto gada plānu interešu izglītībā un izstrādātajiem nolikumiem, organizē skates, konkursus, seminārus un festivālus.
14. **Programmu izvērtēšanas un īstenošanas principi**
15. Programmu izvērtēšanā un īstenošanā ir saistoši šādi principi:
	1. **prioritāšu princips** – valsts un reģiona stratēģiskajos attīstības plānošanas un normatīvajos dokumentos noteiktās prioritātes programmu īstenošanai;
	2. **kvalitatīvas izaugsmes princips** - tiek realizēts, īstenojot interešu izglītības programmas noteiktās pakāpēs - pamata, pilnveides, izaugsmes un meistarības pakāpē atbilstoši darbības rezultatīvajam rādītājam katrā attiecīgajā pakāpē;
	3. **sadarbības un mobilitātes princips** – vispārējās un interešu izglītības, profesionālās ievirzes mākslā un mūzikā, sporta izglītības iestādes un kultūras iestādes, savstarpēji sadarbojoties, īsteno programmas, izmantojot dažādas darba formas (piemēram, grupas, studijas, pulciņus, klubus, radošās darbnīcas, meistarklases, nometnes, mācību ekskursijas u.c.). Nodarbības var notikt dažādos formātos, tostarp klātienē un attālināti, kā arī programmu realizācija var ietvert vairākas īstenošanas vietas, piemēram, izbraukuma nodarbības;
	4. **pēctecības princips** – paredz izveidot sistēmisku pieeju Programmu sasaistei gan ar izglītības standartu, gan profesionālās ievirzes izglītības programmām, gan karjeras izglītību;
	5. **pieejamības princips** - paredz interešu izglītības piedāvājumu padarīt katram izglītojamam pieejamu neatkarīgi no dzīvesvietas;
	6. **resursu racionalitātes un efektivitātes princips** – mērķtiecīgi tiek izvērtēti un izmantoti pieejamie resursi un materiāli tehniskā bāze.
16. **Programmu plānošana un īstenošana**
17. Programmas tiek plānotas un realizētas atbilstoši 4. punktā norādītajām jomām.
18. Programmas tiek īstenotas 4 pakāpēs:
	1. **pamata pakāpe** – vispārīgu pamatiemaņu un prasmju apguve, lai sniegtu dalībniekiem pirmo pieredzi attiecīgajā jomā neatkarīgi no viņu vecuma un iepriekšējās sagatavotības. Šajā posmā tiek veicināta interese un motivācija attīstīties izvēlētajā jomā. Programmas tiek īstenotas izglītības iestāžu līmenī.

Darbības rezultatīvais rādītājs – uzstāšanās mācību iestādes pasākumos.

* 1. **pilnveides pakāpe** – jomas specifisko prasmju un iemaņu pakāpeniska attīstība, paplašinot izglītojamo zināšanas un dodot iespēju tās demonstrēt dažāda līmeņa aktivitātēs. Šajā posmā dalībnieki, salīdzinot ar pamata pakāpi, veic strukturētākus un sarežģītākus uzdevumos, kas sekmē viņu profesionālo izaugsmi. Programmas tiek īstenotas gan izglītības iestāžu, gan pašvaldības līmenī.

Darbības rezultatīvais rādītājs – dalība izglītības iestādes un vietējās kopienas organizētajos pasākumos, koncertos, skatēs u.c.

* 1. **izaugsmes pakāpe** – izglītojamo talantu un prasmju pēctecīga attīstība, padziļinot zināšanas un praktiskās iemaņas ar mērķi sasniegt augstus rezultātus jomas ietvaros organizētajās dažāda līmeņa aktivitātēs. Dalībnieki, salīdzinot ar pilnveides pakāpi, veic sarežģītākus uzdevumus un projektus, kas veicina individuālo izaugsmi un radošo potenciālu. Programmas tiek īstenotas reģionālos un valsts pasākumos.

Darbības rezultatīvais rādītājs – aktīva dalība reģionālos un pasākumos valstī, konkursos, skatēs un citās jomas mēroga aktivitātēs, demonstrējot augsta līmeņa prasmes un sasniegumus.

* 1. **meistarības pakāpe** – augstas profesionalitātes un izcilības sasniegšana konkrētajā jomā, attīstot dalībnieku prasmes līdz līmenim, kas ļauj veiksmīgi konkurēt valsts un starptautiskā mērogā. Šajā posmā, salīdzinot ar izaugsmes pakāpi, izglītojamie demonstrē padziļinātas zināšanas un iemaņas, piedaloties augsta līmeņa konkursos, sacensībās, festivālos un citos profesionālos pasākumos.

Darbības rezultatīvais rādītājs – dalība un panākumi valsts un starptautiska mēroga sacensībās, konkursos, izstādēs un citos profesionālos pasākumos.

1. Interešu izglītības programmas izglītojamajiem tiek plānotas un īstenotas dažādās vecuma grupās no pirmskolas līdz vidusskolai.
2. Programmas īstenošanai izglītojamo skaits vienā grupā jānodrošina atbilstoši minimālajam dalībnieku skaitam, kā noteikts šo noteikumu kritērijos 1. pielikumā.
3. Programmām ir jānodrošina pēctecīga prasmju un talantu attīstība.
4. Programmu stundu un dalībnieku skaits tiek plānots atbilstoši noteikumu 14. punkta noteiktajai īstenošanas pakāpei un 1. pielikumam.
5. Programmu īstenošanā tiek piemērota sistēmiska pieeja Programmu sasaistei ar izglītības standartu, profesionālās ievirzes izglītības programmām, kā arī veicinot izglītojamo motivāciju karjeras izvēlē.
6. Programmu īstenošanā jānodrošina mērķtiecīga resursu un materiāli tehniskās bāzes izmantošana.
7. **Programmu izvērtēšana**
8. Izglītības iestādes un Pretendenti iesniedz pieteikumus *(Pielikums Nr.2)* un Programmas *(Pielikums Nr.3)* nosūtot uz BJC e-pastu: limbazu.bjc@limbazunovads.lv līdz katra kalendārā gada 15. jūnijam, parakstot dokumentus ar drošu elektronisko parakstu.
9. Pieteikumus apkopo BJC Metodiķis, ņemot vērā:
	1. izvirzītās prioritātes un uzdevumus interešu izglītībā;
	2. Programmu atbilstību kritērijiem *(Pielikums Nr.1).*
10. Prioritātes interešu izglītībā tiek noteiktas, sadarbojoties Pārvaldei, BJC, novada pašvaldības izglītības iestāžu vadībai un attiecīgo mācību jomu koordinatoriem, ņemot vērā gan valsts, gan reģiona prioritātes un mērķus interešu izglītībā.
11. Izglītības iestādes speciālists vai Metodiķis sniedz atbalstu pedagogiem Programmu sagatavošanā un īstenošanā.
12. Programmas pieteikumam un Programmai jāatbilst metodiskajiem norādījumiem (*Pielikums Nr.3*), un to izstrādē jāņem vērā Programmu īstenošanas principi, ko nosaka šī Kārtība.
13. Iesniegtās interešu izglītības programmas Metodiķis iesniedz Komisijai izvērtēšanai.
14. Programmu vērtēšana un finansējuma sadale notiek divos posmos:
	1. Metodiķis veic pirmā posma izvērtēšanu līdz 15. augustam, sagrupējot programmas atbilstoši:
		1. programmas aktualitātei un izvirzītajiem mērķiem;
		2. valstī un novadā izvirzītajām prioritātēm;
		3. iepriekšējā gada darbības izvērtējamam;
		4. atbilstoši piešķirtā finansējuma apguvei;
		5. Programmu satura dažādībai vienas kopienas ietvaros.
	2. otrajā posmā Komisija laika posmā no 15. augusta līdz 25. septembrim veic finansējuma projekta sadali un iesniedz Pašvaldībai apstiprināšanai.
15. Atbilstoši valstī noteiktajām un novada prioritātēm Komisija ir tiesīga noteikt procentuālu finansējuma sadali pa jomām, pakāpēm un iestādēm.
16. Pašvaldības iestādēm un Pretendentiem lēmumu par programmu īstenošanu paziņo pēc pirmā posma izvērtēšanas.
17. Par finansējumu piešķiršanu programmu īstenošanai iestādēm un pretendentiem paziņo Pašvaldības noteiktajā kārtībā.
18. Finansējums tiek sadalīts izglītības iestādēm un pretendentiem atbilstoši izglītojamo skaitam, iesniegto programmu kvalitātei un attiecīgās interešu izglītības programmas sasniegumiem iepriekšējā periodā.
19. Ja piešķirtā valsts mērķdotācijas daļa netiek izmantota pilnībā, Komisijai ir tiesības pārdalīt finansējumu starp novada izglītības iestādēm un Pretendentiem atbilstoši šo noteikumu kritērijiem.
20. **Finansējuma piešķiršana Programmu un metodiskā darba īstenošanai**
21. No valsts mērķdotācijas tiek pārdalīts finansējums no Limbažu vidusskolas un Limbažu Valsts ģimnāzijas uz BJC ne mazāk kā 60 % no minēto izglītības iestāžu interešu izglītības mērķdotācijas finansējuma.
22. Izvērtējot iepriekšējā mācību gadā apgūto interešu izglītības programmu kvalitāti un piešķirtā finansējuma apguvi, Komisija var pārdalīt mērķdotāciju citai izglītības iestādei.
23. No valsts mērķdotācijas tiek finansētas interešu izglītības programmas, kuras tiek īstenotas vispārējās pamatizglītības un vispārējās vidējās izglītības iestādēs izglītojamo prasmju un spēju attīstībai un darbam ar talantīgajiem izglītojamiem MK noteikumos noteiktajās prioritārajās jomās.
24. Atbilstoši BJC sastādītajam darba plānam Dome piešķir finansējumu ar Programmu īstenošanu saistīto pasākumu organizēšanai.
25. Par finansējuma sadali Programmu īstenošanai lemj Dome pēc Komisijas iesniegtā priekšlikuma un pieejamā finansējuma apjoma.
26. Atbilstoši Kārtībai par piešķirtā finansējuma izlietošanu atbildīgi izglītības iestāžu vadītāji un Pretendenti.
27. Ja atbalstītā programma netiek īstenota atbilstoši iesniegtajam programmas saturam vai tiek konstatēti pārkāpumi finansējuma izlietojumā, Komisijai ir tiesības sniegt priekšlikumu Domei par programmas finansēšanas pārtraukšanu un finansējuma pārvirzīšanu citai programmai.
28. **Programmu īstenotāju atbildība**
29. Programmu īstenotāji Programmu īstenošanu plāno tā, lai tiktu nodrošināts piedāvājums dažādās jomās un vecuma grupās atbilstoši noteiktajām valsts un reģiona prioritātēm.
30. Programmas Limbažu novadā īsteno pašvaldības dibinātas izglītības iestādes un Pretendenti.
31. Izglītības iestādes un Pretendenti Programmas īsteno atbilstoši šo noteikumu 1. pielikumam.
32. Izglītības iestādēs Programmas saskaņo attiecīgās izglītības iestādes vadītājs.
33. Programmu var realizēt pēctecīgi vairākas grupas – attiecīgi tik, cik noteikts programmu īstenošanas kritērijos. (1.pielikums)
34. Programmas īsteno tā, lai netiktu ietekmēts mācību darbs, piemēram, grupu nodarbības nedrīkst notikt mācību stundu starpbrīžos.
35. Programmās grupu komplektēšana notiek līdz 30. septembrim.
36. Līdz 1. oktobrim plkst. 16.00 interešu izglītības programmu īstenotājiem jāsniedz informācija Izglītības pārvaldei e-pastā: izglitibas.parvalde@limbazunovads.lv un BJC e-pastā: limbazu.bjc@limbazunovads.lv par precīzu dalībnieku skaitu katrā attiecīgajā programmā, to ievadot Valsts Izglītības informācijas sistēmā (turpmāk – VIIS), kā arī īstenošanas laiku un vietu.
37. Laika periodā no 1. septembra līdz 1. oktobrim pedagogi var īstenot Programmu reklāmas pasākumus, meistardarbnīcas un motivāciju veicinošas aktivitātes, popularizējot interešu izglītības programmu.
38. Atbilstoši Pašvaldības apstiprinātajam finansējuma sadalījumam programmu īstenošanai tiek veikta interešu izglītības pedagoģisko darbinieku tarifikācija VIIS.
39. Interešu izglītības pedagoga darba slodze ir maksimālais stundu skaits nedēļā grupai *(Pielikums Nr.1)*, un to veido kontaktstundas atbilstoši nodarbību sarakstam, sagatavošanās stundas un dalība koncertos, festivālos, konkursos, sacensībās.
40. Programmas īstenošanas laiks ir viens mācību gads, attiecīgi to pamatojot Programmas saturiskajā aprakstā.
41. Programmu var īstenot viens vai vairāki pedagoģiskie darbinieki.
42. Programmu darba organizācijas formas:
	1. nodarbība, ko veido gan teorētiskā un praktiskā daļa;
	2. pārgājiens, pieredzes apmaiņa;
	3. konkurss, sacensības, skate;
	4. koncerts, izstāde.
43. Minimālo izglītojamo skaitu vienā grupā un maksimālo stundu skaitu vienai grupai nedēļā nosaka saskaņā ar Programmu īstenošanas kritērijiem *(Pielikums Nr.1).*
44. Nosacījumi izglītojamo uzņemšanai programmā:
	1. uzņem izglītojamo, pamatojoties uz likumīgo pārstāvju iesniegto iesniegumu par dalību Programmā;
	2. katram izglītojamam ir tiesības vienlaicīgi nodarboties dažādu jomu programmās, iestāties un brīvi izstāties, kā arī pāriet uz citu programmu;
	3. komplektējot grupas un nosakot nodarbību slodzi, jāievēro izglītojamo veselības stāvoklis, vecums un sagatavotības pakāpe.
45. Programmas vienas nodarbības ilgums – 40 minūtes, pirmsskolas vecuma bērniem – 30 minūtes.
46. Nodarbību uzskaiti veic elektroniskajā žurnālā.
47. Programmu īstenotāji katru gadu līdz 15. jūnijam iesniedz programmu īstenošanas izvērtējumu par mācību gadā īstenotajām programmām *(Pielikums Nr.5),* nosūtot to uz BJC e-pastu: limbazu.bjc@limbazunovads.lv, parakstot ar drošu elektronisko parakstu.
48. Metodiķis katra mācību gada noslēgumā līdz kalendārā gada 1. jūlijam sagatavo pārskatu par īstenotajām Programmām un iesniedz to Pārvaldē.
49. **Noslēguma jautājums**
50. Noteikumi stājas spēkā pēc to apstiprināšanas Limbažu novada domē.

Limbažu novada pašvaldības

Domes priekšsēdētājs D. Straubergs

ŠIS DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

**1.PIELIKUMS**

Limbažu novada pašvaldības 2025. gada 17. aprīļa iekšējiem noteikumiem Nr. 2

“Interešu izglītības programmu īstenošanas principi, kārtība un kritēriji valsts mērķdotācijas

 un pašvaldības dotācijas finansējuma sadalei Limbažu novada pašvaldībā”

|  |  |  |  |  |
| --- | --- | --- | --- | --- |
| **Pakāpe** | **Minimālais** **kontakstundu skaits nedēļā grupa** | **Maksimālais kontaktstundu skaits nedēļā grupai** | **Minimālais** **izglītojamo skaits grupā** | **Darbības rezultatīvais rādītājs**  |
| **Pamata** **pakāpe** – vispārīgu pamatiemaņu un prasmju apguve, lai sniegtu dalībniekiem pirmo pieredzi attiecīgajā jomā neatkarīgi no viņu vecuma un iepriekšējās sagatavotības. Šajā posmā tiek veicināta interese un motivācija attīstīties izvēlētajā jomā. Programmas tiek īstenotas izglītības iestāžu līmenī | **2** | **2** | **6** | Uzstāšanās mācību iestādes pasākumos |
| **Pilnveides pakāpe** – jomas specifisko prasmju un iemaņu pakāpeniska attīstība, paplašinot izglītojamo zināšanas un dodot iespēju tās demonstrēt dažāda līmeņa aktivitātēs. Šajā posmā dalībnieki, salīdzinot ar pamata pakāpi, veic strukturētākus un sarežģītākus uzdevumos, kas sekmē viņu profesionālo izaugsmi. Programmas tiek īstenotas gan izglītības iestāžu, gan pašvaldības līmenī | **3** | **4** | **6** | Dalība izglītības iestādes un vietējās kopienas organizētajos pasākumos, koncertos, skatēs |
| **Izaugsmes pakāpe** – izglītojamo talantu un prasmju pēctecīga attīstība, padziļinot zināšanas un praktiskās iemaņas ar mērķi sasniegt augstus rezultātus jomas ietvaros organizētajās dažāda līmeņa aktivitātēs. Dalībnieki, salīdzinot ar pilnveides pakāpi, veic sarežģītākus uzdevumus un projektus, kas veicina individuālo izaugsmi un radošo potenciālu. Programmas tiek īstenotas reģionālos un valsts pasākumos | **4** | **7** | **8** | Aktīva dalība reģionālos un nacionālos pasākumos, konkursos, skatēs un citās jomas mēroga aktivitātēs, demonstrējot augsta līmeņa prasmes un sasniegumus |
| **Meistarības pakāpe** – augstas profesionalitātes un izcilības sasniegšana konkrētajā jomā, attīstot dalībnieku prasmes līdz līmenim, kas ļauj veiksmīgi konkurēt valsts un starptautiskā mērogā. Šajā posmā, salīdzinot ar izaugsmes pakāpi, izglītojamie demonstrē padziļinātas zināšanas un iemaņas, piedaloties augsta līmeņa konkursos, sacensībās, festivālos un citos profesionālos pasākumos  | **5** | **10** | **8** | Dalība un panākumi valsts un starptautiska mēroga sacensībās, konkursos, izstādēs un citos profesionālos pasākumos |

\**Programmās, kur nepieciešams koncertmeistars - stundu skaits tiek piešķirts ar koeficientu 0,7 no interešu izglītības skolotājam piešķirto kontaktstundu skaita*

**2.PIELIKUMS**

Limbažu novada pašvaldības 2025. gada 17. aprīļa iekšējiem noteikumiem Nr. 2

“Interešu izglītības programmu īstenošanas principi, kārtība un kritēriji valsts mērķdotācijas

 un pašvaldības dotācijas finansējuma sadalei Limbažu novada pašvaldībā”

Limbažu novada pašvaldībai

**Pieteikums interešu izglītības programmas īstenošanai 20…./20….m. g.**

1. **Pedagoga (vārds, uzvārds)**
2. **Izglītība**

Kvalifikācija

Tālākizglītība, kas atbilst piedāvātajai interešu izglītības jomai (pēdējie 3 gadi)

1. **Kontaktinformācija:**

e-pasts

telefons

1. **Interešu izglītības programmas veids/joma:**
2. **Interešu izglītības programmas nosaukums:**
3. **Izglītības pakāpe:**
4. **Vecuma grupa:**
5. **Stundu skaits**
6. **Izglītības iestāde, uz kuras bāzes īstenos interešu izglītības programmu:**

Datums Paraksts

**3.PIELIKUMS**

Limbažu novada pašvaldības 2025. gada 17. aprīļa iekšējiem noteikumiem Nr. 2

“Interešu izglītības programmu īstenošanas principi, kārtība un kritēriji valsts mērķdotācijas

 un pašvaldības dotācijas finansējuma sadalei Limbažu novada pašvaldībā”

**Interešu izglītības pulciņu programma**

***(paraugs)***

1. Titullapa (uz atsevišķas lapas – paraugam skatīt 4. pielikumu)

1.1. iestāde uz kuras bāzes tiek īstenota programma;

1.2. interešu izglītības programmas veids/joma;

1.3. programmas īstenošanas pakāpe;

1.4. programmas nosaukums;

1.5. mērķauditorija;

1.6. programmas apjoms (stundu skaits nedēļā);

1.7. programmas autors un īstenotājs (pedagoga vārds, uzvārds);

1.8. programmas iesniedzēja paraksts, atšifrējums, tālrunis, e-pasts;

1.9. koncertmeistara paraksts, atšifrējums, tālrunis, e-pasts (ja nepieciešams).

2. Ievads un programmas aktualitāte

Programmas aktualitāte, nepieciešamības pamatojums (jaunas, inovatīvas mācību pieejas, darba formas, ieguvums ieviešot un/vai īstenojot programmu)

3. Programmas īstenošanas mērķi

Konkrēti, skaidri noformulēti mērķi, kuri jāsasniedz attiecīgās programmas darbības laikā. Izvirzāms viens vai vairāki mērķi, mērķa/-u formulējumā ietverot mācību, audzināšanas un personības attīstības aspektus.

4. Programmas uzdevumi

Uzdevumi norāda, kā sasniegt mērķi/-us; katra mērķa sasniegšanai izvirza vismaz divus uzdevumus.

5. Programmas īstenošanas plāns:

5.1. mērķauditorijas raksturojums (plānotais izglītojamo skaits grupā, izglītojamo vecuma posms, priekšzināšanas, iemaņas, prasmes, Programmas īstenošanas pakāpe, programmā iesaistīti vai tā paredzēta bērniem un jauniešiem ar speciālām vajadzībām, sociālā riska grupas bērniem un jauniešiem utt.);

5.2. Programmas īstenošanas darba formas (treniņgrupa, studija, pulciņš, mākslinieciskās pašdarbības kolektīvs u.c.);

5.3. Programmas īstenošanas darba metodes/paņēmieni (nodarbības/kontaktstundas, praktiskie darbi, mācību ekskursijas/pārgājieni, plenēri, koncerti, konkursi, radošās darbnīcas, sacensības, skates u.c.);

5.4. Programmas tematiskais plāns.

5.5. Programmas nodarbību skaits nedēļā (vienas nodarbības ilgums pirmsskolas vecuma bērniem var būt 30 min., pārējiem 40 min.).

6. Plānoto rezultātu apraksts

Skaidrs, izmērāms, konkrēts un sasniedzams rezultāts atbilstoši programmā izvirzītajiem mērķiem un uzdevumiem (zināšanas, izpratne par programmas jomu, lietpratība, iegūtas pamatprasmes, caurviju prasmes u.c.)

7. Nepieciešamie pamatresursi:

7.1. darba samaksas nodrošinājums (norādīt stundu skaitu gan pedagogam, gan koncertmeistaram);

7.1.1. pedagoga izglītība (atbilstoši Ministru kabineta noteikumiem “Noteikumi par pedagogiem nepieciešamo izglītību, profesionālo kvalifikāciju un pedagogu profesionālās kompetences pilnveides kārtību”);

7.1.2. pedagoga apmeklētie kursi interešu izglītības realizēšanai (pēdējie 3 gadi);

7.1.3. pedagoga pedagoģiskā darba stāžs.

7.2. materiāli tehniskā bāze (materiāli, instrumenti, tehniskie līdzekļi, iekārtas, aprīkojums, u.c.);

7.3. nodarbību telpas.

8. Literatūras saraksts/izmantotie informācijas avoti programmas izstrādei, atsauces.

Prasības programmas noformēšanai:

* Programma tiek rakstīta valsts valodā uz A4 formāta lapām;
* Programmas titullapa tiek noformēta atbilstoši *4. pielikuma* paraugam;
* Programmu veido datorsalikumā, fonts *Times New Roman* ar burtu lielums 12;
* Programmas lapas tiek numurētas, izņemot titullapu;
* Programmas titullapā jābūt programmas autora un koncertmeistara (ja attiecas) parakstam, paraksta atšifrējumam.

**4.PIELIKUMS**

Limbažu novada pašvaldības 2025. gada 17. aprīļa iekšējiem noteikumiem Nr. 2

“Interešu izglītības programmu īstenošanas principi, kārtība un kritēriji valsts mērķdotācijas

 un pašvaldības dotācijas finansējuma sadalei Limbažu novada pašvaldībā”

**Limbažu novada Bērnu un jauniešu centrs (14, bold)**

(iestāde, *uz kuras materiālās bāzes tiek realizēta programma)*

Kultūrizglītība (14, regular)

Mūzika (14, regular)

1. Izglītības pakāpe – sagatavošanas grupa (12, regular)

**Koris “Dziedoņi!” (16, bold)**

*(programmas nosaukums)*

1. - 4. klase (12, regular)

(2 stundas nedēļā) (12, regular)

(paraksts) /Dace Kļava/

tālr. 20106070,

e-pasts: dace.klava@gmail.lv (12, regular)

Koncertmeistars

(paraksts) /Vita Liepa/

tālr. 20001000

e-pasts: vita.liepa@gmail.com (/regular)

Limbažos, 2022 (14, regular)

**5.PIELIKUMS**

Limbažu novada pašvaldības 2025. gada 17. aprīļa iekšējiem noteikumiem Nr. 2

“Interešu izglītības programmu īstenošanas principi, kārtība un kritēriji valsts mērķdotācijas

 un pašvaldības dotācijas finansējuma sadalei Limbažu novada pašvaldībā”

**.PIELIKUMS**

**INTEREŠU IZGLĪTĪBAS PROGRAMMAS IZVĒRTĒJUMS**

par ………………………../…………………….. m. g.

(viens vērtējums neatkarīgi no kolektīvu, grupu skaita programmā)

|  |  |
| --- | --- |
| Programma |   |
| Pedagogs |   |
| Dalībnieku skaits |   | Grupu skaits |   |
| Īstenošanas vieta |   |

|  |
| --- |
| **Audzēkņu dalība konkursos, izstādēs, pasākumos, projektos, u.c. sasniegumi***(rindas pievienot pēc vajadzības)* |
| **Datums** | **Grupa, izglītības pakāpe** | **Aktivitātes** | **Ieguvumi, rezultāti** |
| Skolā |   |   |   |
|   |   |   |   |
| Novadā |   |   |   |
|   |   |   |   |
| Reģionā |   |   |   |
|   |   |   |   |
| Valstī |   |   |   |
|   |   |   |   |
| Citur |   |   |   |
|   |   |   |   |

|  |
| --- |
| **Pielietotās darba formas nodarbībās un programmas sasaiste ar mācību jomām** |
| **Formas** |  Atzīmēt ar X | **Mācību jomas** |  Atzīmēt ar X |
| Klātienes nodarbības |   | Valodas |   |
| Tiešsaistes nodarbības |   | Veselības un fiziskās aktivitātes |   |
| Āra nodarbības |   | Matemātika |   |
| Individuālais darbs |   | Sociālās un pilsoniskā |   |
| Frontālais darbs |   | Dabaszinātņu |   |
| Grupu darbs |   | Kultūras izpratnes un pašizpausmes mākslā |   |
| Eksperimenti |   | Tehnoloģiju |   |
| Prezentācijas |   | Pirmskolas un sākumskolas |   |
| Radošās darbnīcas, domnīcas |   | Iekļaujošā izglītība |   |
| Mācību ekskursijas |   | Plašāka skolēnu izglītības pieredze |   |
| Skates, sacensības, nometnes |   |   |   |
| Citas *(norādīt kādas)* |   |   |   |

|  |
| --- |
| **Materiāli tehniskais nodrošinājums, papildus finanšu piesaiste** |
|       |

|  |
| --- |
| **Mācību procesa pašnovērtējums** |
| Apgūtās prasmes, sasaiste ar karjeras izglītību |   |
| Secinājumi, ieteikumi interešu izglītības procesa pilnveidei |   |
| Izglītības kvalitātes procesa izvērtējums *(aptaujas, atsauksmes, rekomendācijas u.c.)* |   |

|  |
| --- |
| **Programmas īstenotāja pašvērtējums***(ja vairāki īstenotāji, katrs aizpilda savu tabulu)* |
|   | **Mēnesis/gads** | **Nosaukums** |
| Izglītība |  |  |
| Profesionālās pilnveide *(pēdējie apmeklētie kursi)* |   |   |
| Pieredzes apmaiņa, projekti, metodisko materiālu izstrāde |   |   |
| Sasniegumi |   |   |
| Vārds, Uzvārds |   |
| Paraksts |   |
| Datums |   |